<classify> Baada ya milango ya timu zote mbili kuwa migumu katika kipindi cha kwanza, Sudi Suleiman aliiandikia Shein Rangers bao hilo pekee katika mchezo huo baada ya kuunganisha krosi kutoka kwa beki wa pembeni wa timu hiyo, Omar Ali na mpira kutinga moja kwa moja wavuni.Goli hilo lilibadilisha kabisa taswira ya mchezo, ambapo Mikocheni kwa udi na uvumba walipigana kuwasawazisha lakini juhudi zao hazikuzaa matunda kutokana na nidhamu ya ulinzi waliyokuwa nayo mabeki wa Shein Rangers.Ushindi huo uliweka hai matumaini mapya kwa Shein Rangers kufutia kupoteza mchezo wa kwanza kwa kufungwa bao 1-0 dhidi ya Mchanganyiko FC katika mchezo wa ufunguzi uliopigwa katika dimba la kumbukumbu ya Karume.Kesho Ijumaa kwenye uwanja wa timu ya Wakati Ujao itakipiga na Dubu, hiyo ikiwa ni kwa upande wavulana, wakati kwa upande wa wasichana, Evergreen Queens watapambana vikali dhidi ya Temeke Queens.Mbunge wa Ilala anayemaliza muda wake Musa Zungu ndiye alikuwa mgeni rasmi katika ufunguzi wa mashindano hayo, ambapo aliwataka wa wadau mbalimbali wa michezo wanalipeleka mbele soka la vijana huku akiitaja Airtel Rising Stars kama mfano bora kabisa.  <topic>: MICHEZO 